CELEX: 32006D0527
Language: da
Date: 2006-07-27 00:00:00
Title: 2006/527/EF: Kommissionens afgørelse af  27. juli 2006  om finansiering af undersøgelser, konsekvensanalyser og evalueringer af områderne fødevaresikkerhed, dyresundhed og -velfærd samt zooteknik

29.7.2006   
            
            
               DA
            
            
               Den Europæiske Unions Tidende
            
            
               L 208/37
            
         KOMMISSIONENS AFGØRELSE
   af 27. juli 2006
   om finansiering af undersøgelser, konsekvensanalyser og evalueringer af områderne fødevaresikkerhed, dyresundhed og -velfærd samt zooteknik
   (2006/527/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets beslutning 90/424/EØF af 26. juni 1990 om visse udgifter på veterinærområdet (1), særlig artikel 20, og
   ud fra følgende betragtninger:
   
               (1)
            
            
               I henhold til beslutning 90/424/EØF skal Fællesskabet iværksætte eller bistå medlemsstaterne ved iværksættelsen af de tekniske og videnskabelige foranstaltninger, der er nødvendige for at udvikle Fællesskabets veterinærbestemmelser og for at udvikle undervisning og uddannelse på veterinærområdet.
            
         
               (2)
            
            
               Kommissionen har fastsat, at det bør prioriteres at gennemføre undersøgelser, konsekvensanalyser og systematiske og rettidige evalueringer af udgiftsprogrammerne for at få klarlagt, hvordan de tildelte midler forvaltes, og for at fremme en kultur, hvor de høstede erfaringer udnyttes i alle faser af forvaltningen, med større vægt på resultatorienteret forvaltning.
            
         
               (3)
            
            
               Med henblik på at få udført disse opgaver blev der i sidste kvartal af 2004 offentliggjort et offentligt udbud vedrørende en rammekontrakt for evaluering af indsatsområderne fødevaresikkerhed, dyresundhed og -velfærd samt zooteknik.
            
         
               (4)
            
            
               Rammekontrakten blev indgået den 18. juni 2005 for en periode på 24 måneder. Der tilvejebringes i forbindelse med rammekontrakten allerede relevant information, som kan danne grundlag for Fællesskabets beslutningstagning.
            
         
               (5)
            
            
               Der indgås særaftaler om alle enkeltopgaver. Aftalerne underskrives af Kommissionen og den kontrahent, der er udvalgt i henhold til rammekontrakten.
            
         
               (6)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed —
            
         TRUFFET FØLGENDE AFGØRELSE:
   Eneste artikel
   De i bilaget til denne afgørelse beskrevne foranstaltninger godkendes til finansiering.
   
      Udfærdiget i Bruxelles, den 27. juli 2006.
      
         
            På Kommissionens vegne
         
         Markos KYPRIANOU
         
            Medlem af Kommissionen
         
      
   
   
      (1)  EFT L 224 af 18.8.1990, s. 19. Senest ændret ved beslutning 2006/53/EF (EUT L 29 af 2.2.2006, s. 37).
   
      BILAG
      
         Område: Fødevaresikkerhed, dyresundhed og -velfærd samt zooteknik
      
         Retsgrundlag: Beslutning 90/424/EØF om visse udgifter på veterinærområdet
      
         Opgaver: 
      
                  —
               
               
                  Forskellige undersøgelser og andre tjenesteydelser til støtte for formulering og udarbejdelse af forslag fra Kommissionen
               
            
                  —
               
               
                  ex ante-evalueringer/-konsekvensanalyser
               
            
                  —
               
               
                  interims- og ex post-evalueringer.
               
            Undersøgelser og andre tjenesteydelser til støtte for formulering og udarbejdelse af EU's fremtidige dyresundhedspolitik (2007-2013) prioriteres i Kommissionens årlige planlægningsstrategi for 2007. Der vil blive truffet beslutning om programmeringen af de pågældende undersøgelser i overensstemmelse med de konklusioner og henstillinger, den igangværende evaluering af Fællesskabets dyresundhedspolitik fører frem til.
      
         Forpligtelsesbevillinger for 2006: 17 04 02 — Andre foranstaltninger på veterinærområdet og inden for dyrevelfærd og folkesundhed: 900 000 EUR
      
         Budget: 900 000 EUR i rammekontraktens andet år
      
         Antal forventede særforanstaltninger: ca. 6
      Alle foranstaltninger gennemføres i henhold til de almindelige regler for offentlige indkøb, dvs. i dette tilfælde den eksisterende rammekontrakt.